Decizia etapei de încadrare ( proiect)

Nr. ………. din 28.05.2024

 Ca urmare a solicitării de emitere a *acordului de mediu* adresate de **EWE SIMINOC S.R.L.** *prin Adrian Dobre,*cu adresa in municipiul Bucuresti, sector 3, str. Coltei nr. 8, biroul D, etaj 2, înregistrată la Agenţia pentru Protecţia Mediului Constanţa cu nr. 8781RP din 14.11.2023, în baza Legii nr. 292/2018, privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

 Ca urmare a parcurgerii *etapei de incadrare* in procedura de evaluare a impactului asupra mediului, dupa consultarea membrilor **C.A.T. in data de 07.02.2024**, Agentia pentru Protectia Mediului Constanta decide, ca *proiectul*: **CONSTRUIRE CENTRALA EOLIANA (PARC EOLIAN SIMINOC) COMPUSA DIN : TURBINE EOLIENE, DRUMURI ACCES, PLATFORME MONTAJ/INTRETINERE, STATIE ELECTRICA DE TRANSFORMARE(PROPRIE), CONDUCTORI ELECTRICI(LES) PENTRU INTERCONECTAREA ACESTORA LA STATIA ELECTRICA DE TRANSFORMARE(PROPRIE) SI LES 110 KV, ORAS MURFATLAR, JUDETUL CONSTANTA,** propus a fi amplasat in **extravilanul orasului Murfatlar, sat Siminoc, NR CADASTRAL: IE: 102893 NR PARCELA A59/6/2, IE: 101857 NR PARCELA A59/2/2, IE: 103387 NR PARCELA A 59/58, IE: 101950 NR PARCELA A59/57/2, IE: 101949 NR PARCELA A59/57/1, IE:103310 NR PARCELA A48/26, IE: 102933 A59/39, IE: 103695 NR PARCELA A5/15, IE: 103475 A5/2/1, IE: 103476 Parcela A5/2/2, Judetul Constanta, nu se supune evaluarii impactului asupra mediului.**

**Justificarea prezentei decizii:**

Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul **se încadrează** în prevederile Legii 292/2009, Anexa **nr.2, pct. 3, lit.a);**

b) proiectul **nu intră** sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare**;**

c) proiectul propus **nu intra** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare**;**

d) în conformitate cu criteriile prevăzute în anexa nr. 3 a Legii nr. 292/2018:

**1. Caracteristicile proiectelor:**

  **La identificarea caracteristicilor proiectelor se iau în considerare următoarele aspecte:**

1. Dimensiunea si conceptia intregului proiect :

Proiectul presupune crearea de noi capacitati pentru producerea energiei electrice din surse regenerabile, respectiv realizarea unui parc eolian alcatuit din:

- **8 turbine eoliene** cu indicative de la S1 la S8,

- o statie electrica de transformare 33/110kV proprie

- 8 platforme pentru montaj si intretinere a turbinelor

- drumuri de acces interne (drumuri private in interiorul parcelelor)

- drumuri de acces în parcul eolian (drumuri de exploatare existente modernizate)

- rețele de transport a energiei electrice între turbinele eoliene și stația de transformare proprie, de tip îngropat (L.E.S. – linii electrice subterane);

- rețea de comunicații SCADA;

- organizarea de șantier.

Investitia se va realiza pe parcele aflate in proprietatea titularului, situate la nord fata de localitatea Simonoc.

**Puterea totala a parcului este de 49,6 MW.**

**Parcelele pe care este propusa implementarea proiectului totalizeaza 36,8 ha** si au folosinta actuala de teren arabil.

Vecinatatile imediate ale elementelor proiectului sunt reprezentate de terenurile agricole. Amplasamentul propus este accesibil din Autostrada A2 prin nodul rutier care se afla in vecinatate pe teritoriul orasului Medgidia prin drumul comunal DC 27.

 Distantele masurate in linie dreapta de la turbinele eoliene la cele mai apropiate locuinte apartinand localitatilor Siminoc si Valea Dacilor sunt de aproximativ 1 km.

Parcelele pe care se vor amplasa turbinele eoliene si coordonatele acestora sunt:

|  |  |  |  |  |
| --- | --- | --- | --- | --- |
| **Nr. crt** | **Obiective propuse** | **Nr. cadastral** | **Nr. parcela** | **Suprafata parcela (ha)** |
|
| 1 | S1 | 103475 | A5/2/1 | 1 |
| 2 | 103476 | A5/2/2 | 0,5 |
| 3 | S2 | 103695 | A5/15 | 9.4 |
| 4 | S3 | 102893 | A59/6/2 | 3.5 |
| 5 | S4 | 101857 | A59/2/2 | 2.9 |
| 6 | S5 | S6 | 101949 | A59/57/1 | 2 |
| 7 | 101950 | A59/57/2 | 2 |
| 8 |  | 103387 | A59/58 | 2.5 |
| 9 | S7 | 102933 | A59/39 | 9 |
| 10 | S8 | 103310 | A48/26 | 4 |
| **TOTAL** |  |  | **36.8** |

Se vor amplasa urmatoarele elemente ale parcului eolian:

* **8 turbine eoliene** cu o putere totală instalată de 49,6 MW cu platforme de montaj aferente, fiecare cu urmatoarele caracteristici tehnice:

- putere nominala: 6,2 MW

- inaltime turn: 165 m

- lungime pala: 85 m

- diametru rotor: 170m

- inaltime maxima (turn+pala): 250m

- diametru turn la baza: cca 6m

Sistemul de fundare al unei turbine eoliene este alcatuit dintr-un radier din beton armat cu rol de transmitere a eforturilor de la stâlpul de sustinere al turbinei eoliene la sistemul de fundare de adancime (piloti de dislocuire sau de indesare). Radierul din beton armat are forma tronconica in spatiu si circulara in plan.

**Suprafala totala a fundatiilor turbinelor va fi de 3617.28mp (8 x 452.16 mp).**

* **Drumuri de acces și platforme tehnologice**

Din rețeaua de drumuri publice clasificate parcul eolian este accesibil prin rețeaua de drumuri de exploatare din pământ aparținând domeniului public al orașului. Acestea vor fi îmbunătățite prin așternerea unui strat de piatră și vor fi continuate în interiorul parcelelor. Pentru a nu afecta proprietățile adiacente, modernizarea drumurilor de exploatare se va realiza pe lățimea existentă. Astfel, drumul de acces proiectat prezintă pe toată lungime lui un profil transversal specific unui drum de clasa tehnică V, cu o bandă de circulație având lățimea părții carosabile de 3,50m și a platformei de 4,00m (platforma minimă conform Ordin MT nr.1296/2017).

În zona turbinelor se vor amenaja platforme tehnologice. Pe aceste platforme se vor desfăşura etapele de preasamblare a turbinelor şi activităţile de montaj, cu ajutorul unor macarale de mare capacitate. Acestea sunt dimensionate în funcţie de posibilitatea de a stoca componentele generatorului, de posibilităţile de manevră ale macaralei şi de acces la amplasament si vor avea suprafata individuala de 3129.76mp.

Dupa terminarea lucrărilor de montaj, drumurile de exploatare si platformele vor ramane funcţionale si vor fi intretinute pe toata perioada de functionare a parcului pentru asigurarea intervenţiilor de mentenanta a generatoarelor eoliene.

* **Stația electrică internă a parcului**

Pentru evacuarea energiei electrice produse către sistemul energetic național (SEN) se prevede o staţie de transformare nouă de 33/110 kV pe parcela A59/6/2, aferenta turbinei S3. Această stație electrică asigură preluarea energiei electrice produse de turbinele eoliene şi ridicarea acesteia de la 33 la 110 kV. În cadrul acestei staţii va fi, de asemenea, realizat centrul de control şi comandă al parcului eolian. Aceasta va avea o suprafață de cca. 2000 mp.

* **Rețea electrică de joasă, medie și înaltă tensiune**

Colectarea puterii produse de la turbine la stația electrică internă/proprie parcului se realizează printr-o rețea de cabluri electrice de medie tensiune (33 kV) pozate într-un sistem de canalizare subteran, stabilindu-se trasee optime de racordare, corelat cu configuraţia reţelei de drumuri de exploatare amenajate pentru realizarea și întretinerea centralei. În același sistem de canalizare vor fi pozate și cablurile de fibră optică necesare sistemului de comunicații integrat de conducere a parcului (comandă, control, protecţie). Acestea vor avea o lungime de cca. 6100ml.

De la stația electrică internă a parcului, puterea produsă este transportată printr-o linie electrică de 110 kV către stația existentă de 110 kV aparținând Sistemului Energetic Național (SEN*). Această LEA nou propusă va avea o lungime de până la 500ml si va face obiectul unei alte solicitari.*

Conversia energiei cinetice a vantului se realizeaza in trei etape: extragere, conversie si consum.

Turbina eoliana este echipamentul care transforma forta vantului in energie electrica. Este dotata cu un rotor paletat cu trei pale dispuse pe butucul rotorului, si care sunt puse in miscare de forta vantului, avand loc prima etapa, cea de extragere a vantului. Miscarea rotorului transforma energia cinetica a vantului in energie mecanica, care este transmisa printr-un reductor generatorului de curent electric, realizandu-se astfel etapa de conversie. Curentul generat este apoi transmis in statia electrica internă a parcului apoi transportată printr-o linie electrică aeriana de 110 kV in Sistemului Energetic Național (SEN).

*Tehnologia de realizare a parcului eolian cuprinde urmatoarele activitati:*

* pregatirea organizarii de santier;
* amenajarea drumurilor pentru transportul utilajelor si al componentelor pana la locatiile turbinelor;
* construirea platformelor din beton pentru turbine;
* montarea turbinelor eoliene;
* constructia statiei electrice;
* amplasarea liniilor electrice subterane interne care fac legatura de la turbine la statia electrica;
* refacerea zonelor din interiorul parcului folosite temporar pentru asamblarea componentelor parcului eolian;
* dezafectarea organizarii de santier si refacerea suprafetelor afectate temporar de lucrari.

*Coordonate amplasament:*

|  |
| --- |
| **Coordonate perimetru parc** |
| **Nr. Crt.** | **X** | **Y** |
| **1** | 767659.908 | 304983.811 |
| **2** | 766613.843 | 303961.555 |
| **3** | 766503.974 | 303347.383 |
| **4** | 768004.386 | 303773.923 |
| **5** | 768557.540 | 304057.417 |
| **6** | 768342.248 | 305105.723 |
| **7** | 767659.908 | 304983.811 |
| **Nr. crt** | **Turbine** | **Coordonate in proiectie Stereografica 1970** |
| **X** | **Y** |
| 1 | S1 | 303.961.56 | 766613.85 |
| 2 |
| 3 | S2 | 303347.44 | 766503.97 |
| 4 | S3 | 303773.82 | 768004.38 |
| 5 | S4 | 304146.84 | 767656.28 |
| 6 | S5 | S6 | 304505.98 | 768044.12 |
| 7 |
| 8 |  | 304057.41 | 768557.55 |
| 9 | S7 | 305105.77 | 768342.25 |
| 10 | S8 | 304983.91 | 767659.91 |
| TOTAL |  |  |

Coordonatele statiei electrice sunt:

|  |  |  |
| --- | --- | --- |
| **Nr. Crt.** | **X** | **Y** |
| 1 | 767442.352 | 303941.419 |
| 2 | 767454.866 | 303979.411 |
| 3 | 767502.293 | 303963.578 |
| 4 | 767489.841 | 303925.775 |

 b) cumularea cu alte proiecte existente si/sau aprobate: *nu este cazul.*

 c) utilizarea resurselor naturale, in special a solului, a terenurilor, a apei si a biodiversitatii – *nu este cazul.*

 d) producţia de deşeuri – ***în perioada lucrărilor rezultă*** *deşeuri specifice activităţii de construire.*

Deseurile generate *in perioada de constructie* sunt dependente de sistemele constructive utilizate si de modul de gestionare a lucrarilor. Pentru toate deseurile generate se va realiza sortarea la locul de producere si depozitarea temporara in incinta organizarii de santier. Pentru perioada de dezafectare a proiectului, deseurile generate vor fi similare cu cele din perioada de constructie.

Deseurile rezultate in urma desfasurarii activitatilor de constructie-montaj, (conform Deciziei Comisiei din 18 decembrie 2014 de modificare a Deciziei 2000/532/CE de stabilire a unei liste de deșeuri în temeiul Directivei 2008/98/CE a Parlamentului European și a Consiliului) sunt urmatoarele:

|  |  |  |  |  |
| --- | --- | --- | --- | --- |
| **Denumirea deseului** | **Starea fizica** | **Codul deseului** | **Sursa** | **Management** |
| Deseuri municipale amestecate | Solid | 20 03 01 | Personal exploatare, cca. 2 mc/zi | Vor fi predate catre societati autorizate pentru eliminarea/valorificarea lor, dupa caz. |
| Hartie si carton | Solid | 20 01 01 | Zona administrativa, cca. 0,2 mc kg/zi |
| Ambalaje de plastic, ambalaje hartie | Solid | 15 01 0215 01 01 | Deseuri de ambalaje de la diverse piese/produse de dimensiuni mici- nu se pot estima cantitativ in acest moment |
| Pamant si piatra rezultata din excavatii | Solid | 17 05 04 | De la activitatile de constructie (fundare, infrastructura drumuri) |
| Cabluri | Solid | 17 04 11 | De la realizarea liniilor electrice |
| Deseuri metalice | Solid | 17 04 XX | Nu se pot estima cantitativ in acest moment |
| Deseuri de lemn | Solid | 17 02 01 | De la activitatile ce presupun cofrare |

Deseurile menajere generate din activitatea personalului angajat se vor depozita in containere si si vor fi predate pe baza de contract catre serviciul de salubrizare al localitatii; volumul va varia zilnic, functie de numarul echipelor implicate in lucrari.

Deseurile reciclabile se vor colecta si depozita temporar separat, in recipienti adecvati, special destinati, urmand a fi predate catre societati autorizate, in vederea valorificarii.

Deseurile de constructii: deseurile inerte pot fi depozitate intr-un depozit de deseuri inerte sau preluate de catre operatori autorizati pentru transportul si valorificarea acestui tip de deseu.

***Organizarea de santier***

Organizarea de santier (OS) se va amenaja pe parcela A5/15 (nr. cadastral 103695), in apropierea turbinei S2 și va fi accesibilă din drumul de exploatare agricolă De6.

Suprafețele destinate organizării de șantier au două componente majore. O zonă în care se vor depozita materialele, utilajele și unde este alocat personalul șantierului (cca. 3000 mp) și zone care vor fi realizate pentru deplasarea în teren a utilajelor de mare capacitate pentru transportul turbinelor la amplasamente, respectiv pentru zonele de întoarceri (curbe) și pentru care producătorul turbinelor are specificații particulare (cca. 20000).

Toate aceste lucrări nu au caracter definitiv, astfel încât la terminarea obiectivului trebuie să fie dezafectate în totalitate, iar zonele afectate de organizarea de șantier vor fi curățate, în conformitate cu normele şi legile de protecția mediului.

*Modul de realizare al incintei organizarii de santier*:

• Decapare strat pamant vegetal si depozitare in gramezi in apropierea OS;

• Realizare platforma pietruita temporara, realizata din piatra sparta;

• Montare dotari OS;

• Asigurare utilitati OS.

*Organizarea de santier va avea in componenta urmatoarele dotari/spatii:*

• Containere cu functiunea de birouri, sala sedinte, in general de dimensiune 2.4m x 6m;

• Eurocontainer dotari sanitare;

• Cabina poarta,

• Punct de adunare in caz de dezastre

• Bazin vidanjabil provizoriu

• Eurocontainer electrogenerator

• Containere cu functiunea de depozitare (magazie) diverse furnituri pentru turbinele eoliene (fara a fi depozitate materiale periculoase pentru mediu), materiale si scule necesare macaralelor de montaj (chingi, chei de tachelaj etc), scule si unelte necesare in activitatea de constructii;

• Zona de depozitare furnituri turbine eoliene/furnituri instalatii electrice (paleti cu organe de asamblare, prefabricate metalice mici, tamburi conductori electrici);

• Zona depozitare temporara materiale de constructii

• Pichet/e PSI;

• Parcari autoturisme personal birouri.

*Asigurarea utilitatilor:*

• Apa menajera (bai si toalete) – apa menajera va fi livrata in OS cu cisterne transport apa potabila si depozitata in rezervoare dedicate;

• Ape uzate – apele uzuale vor fi colectate in fose septice etanse ce vor fi vidanjate de firma specializata;

• Toalete ecologice - vor fi vidanjate si igienizate de firma specializata;

• Energie electrica – energia electrica necesara functionarii OS, va fi furnizata de catre grupuri generatoare de electricitate sau, daca este posibil, prin racordarea la reteaua publica de electricitate.

• Deseuri menajere – activitatea din OS nu va genera deseuri de alt tip decat cele menajere. Acestea vor fi colectate selectiv in pubele si preluate de catre o firma autorizata.

*Dezafectarea OS*:

La terminarea lucrarilor de constructie aferente parcului eolian, OS va fi dezafectata dupa cum urmeaza, iar terenul va fi adus la starea initiala:

• Ridicare dotari;

• Dezafectare imprejmuire (daca este cazul);

• Dezafectare platforma piatra sparta;

• Intindere pamant vegetal pe zona OS.

 e) poluarea si alte efecte nocive: *emisiile, zgomotul şi vibraţiile sunt cele produse prin funcţionarea utilajelor specifice în perioada lucrărilor*.

 f) riscurile de accidente majore si/sau dezastre relevante pentru proiectul in cauza, inclusiv cele cauzate de schimbarile climatice, conform cunostintelor stiintifice: *nu este cazul*.

 g) riscurile pentru sanatatea umana (de exemplu, din cauza contaminarii apei sau a poluarii atmosferice): *nu este cazul.*

**2. Amplasarea proiectelor**

 Sensibilitatea ecologica a zonelor geografice susceptibile de a fi afectate de proiecte trebuie luata in considerare, in special in ceea ce priveste:

a) utilizarea actuala si aprobata a terenurilor: *conform* ***Certificatului de Urbanism nr.*** 86 ***din 23.12.20213, emis de Primaria orasului Murfatlar:******teren aflat in extravilan****;* folosinta actuala a imobilului: ***terren arabil;*** destinația terenului stabilita prin documentatiile de urbanism aprobate: ***terenuri cu destinatie agricola .***

b) bogatia, disponibilitatea, calitatea si capacitatea de regenerare relative ale resurselor naturale (inclusiv solul, terenurilor, apa si biodiversitatea) din zona si din subteranul acesteia*: nu este cazul*.

 c) capacitatea de absorbţie a mediului natural, acordandu-se o atentie speciala urmatoarelor zone:

1. zone umede, zone riverane, guri ale raurilor: *nu este cazul*.

 ii) zone costiere si mediul marin: *nu este cazul*.

 iii) zonele montane şi forestiere: *nu este cazul*.

 iv) rezervaţii si parcuri naturale: *nu este cazul*.

 v) zone clasificate sau protejate de dreptul national; zone Natura 2000 desemnate de statele membre in conformitate cu Directiva 92/43/CEE si cu Directiva 2009/147/CE: *nu este cazul*.

 vi) zonele in care au existat deja cazuri de nerespectare a standardelor de calitate a mediului prevazute in dreptul Uniunii si relevante pentru proiect sau in care se considera ca exista astfel de cazuri: *nu este cazul***.**

 vii) zonele cu o densitate mare a populatiei: ***oras Murfatlar.***

 viii) peisaje si situri importante din punct de vedere istoric, cultural sau arheologic*: nu este cazul*.

**3. Tipurile si caracteristicile impactului potenţial**

Efectele semnificative pe care le pot avea proiectele asupra mediului trebuie analizate in raport cu criteriile stabilite la punctele 1 si 2 din prezenta anexa, avand in vedere impactul proiectului asupra factorilor prevazuti la articolul 3 alineatul (1), si tinand seama de:

 a) importanta si extinderea spatiala a impactului (de exemplu, zona geografica si dimensiunea populatiei care poate fi afectata): *nu este cazul*.

 b) natura impactului: *redus*.

 c) natura transfrontaliera a impactului: *proiect fără impact transfrontalier*.

 d) intensitatea si complexitatea impactului: *in perioada de executie impactul asupra mediului este redus si temporar, riscul potential de poluare a solului fiind dat de pierderi accidentale de carburanti sau lubrefianti de la vehicule si utilaje.*

 e) probabilitatea impactului: *redusă, urmare a argumentelor menţionate la punctele a si b*.

 f) debutul, durata, frecvenţa şi reversibilitatea preconizate ale impactului: *impactul asupra mediului va exista în perioada desfăşurării lucrărilor de construire.*

 g) cumularea impactului cu impactul altor proiecte existente si/sau aprobate: *nu este cazul***.**

 h) posibilitatea de reducere efectiva a impactului: ***prin respectarea urmatoarelor conditii de realizare a proiectului:***

* împrejmuirea corespunzătoare a zonelor de lucru, montarea de avertizoare, etc;
	+ materialele necesare executării lucrărilor propuse se depozitează în locuri bine stabilite, amenajate corespunzător, în vederea prevenirii poluării solului/subsolului;
	+ managementul deşeurilor generate în urma execuţiei lucrărilor prevăzute în proiect se va realiza în conformitate cu legislaţia specifică de mediu şi va fi în responsabilitatea titularului proiectului, astfel:
* deşeurile municipale amestecate generate în perioada lucrărilor de construcţii vor fi colectate, stocate temporar în pubele şi eliminate la un depozit autorizat cu acceptul operatorului de depozit;
* deşeurile industriale reciclabile rezultate în perioada lucrărilor de construcţii (metalice, hârtie şi carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăţi autorizate specializate;
* referitor la gestionarea deșeurilor din construcții și demolări, în conformitate cu OUG nr. 92/2021, *privind regimul deseurilor,*cu modificari si completari, titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 *privind autorizarea executării lucrărilor de construcţii, republicată,* cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE *de stabilire a unei liste de deşeuri în temeiul Directivei 2008/98/CE a Parlamentului European şi a Consiliului*;
* în conformitate cu OUG nr. 92/2021, *privind regimul deseurilor,*cu modificari si completari, titularul autorizaţiei de construire/desfiinţare emise de către autoritatea administraţiei publice locale, centrale sau de către instituţiile abilitate să autorizeze lucrările de construcţii cu caracter special are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile;
* in conformitate cu OUG nr. 92/2021, *privind regimul deseurilor,*cu modificari si completari, titularii pe numele cărora au fost emise autorizaţii de construire şi/sau desfiinţări trebuie să raporteze anual la APM, până la 30 aprilie a anului următor celui pentru care se raportează, conformarea cu art. 17 alin. (7) şi măsurile adoptate potrivit art. 31 alin. (1);
* in conformitate cu OUG nr. 92/2021, *privind regimul deseurilor,* cu modificari si completari , gestionarea deşeurilor trebuie să se realizeze fără a pune în pericol sănătatea populaţiei şi fără a dăuna mediului, în special:

 a) fără a genera riscuri de contaminare pentru aer, apă, sol, faună sau floră;

 b) fără a crea disconfort din cauza zgomotului sau a mirosurilor; şi

 c) fără a afecta negativ peisajul sau zonele de interes special;

* se interzic lucrările de reparații și întreținere a autovehiculelor în cadrul organizării de șantier; acestea se vor realiza în unități autorizate și corespunzător dotate ;
* se va asigura spălarea roților autovehiculelor pe platforme prevăzute cu sisteme de decantare a apelor uzate rezultate, astfel încât să se evite transferul de pământ pe drumurile publice;
* se interzice stocarea temporară şi depozitarea carburanţilor și substanţelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se interzice afectarea sub orice forma a vecinătăților amplasamentului studiat;
* în mod obligatoriu, accesul utilajelor, autovehiculelor, orice transport greu se va desfășura cu măsuri de protecție și/sau ocolire a zonelor rezidențiale;
* se vor asigura utilitățile necesare pentru realizarea lucrărilor în bune condiții (sursă apă potabilă, facilități igienico-sanitare, inclusiv toalete ecologice pentru personal, etc.);
* la terminarea lucrărilor, executantul are obligaţia curăţării zonelor afectate de orice materiale şi reziduuri, a refacerii solului în zonele unde acesta a fost afectat de lucrările de excavare, depozitare de materiale, staţionare de utilaje, în scopul redării în circuit la categoria de folosinţă deţinută iniţial;
* se interzice poluarea solului cu carburanți, uleiuri rezultate în urma operațiilor de staționare, aprovizionare, depozitare sau alimentare cu combustibili a utilajelor și mijloacelor de transport în timpul construcției datorită funcționării necorespunzătoare a acestora;
* se va respecta SR nr. 10009/2017 – Acustică - *Limite admisibile ale nivelului de zgomot din mediul ambiant*, coroborat cu art.16, alin.(1) din anexa la Ordinul nr.119/2014 pentru aprobarea Normelor de igienă și sănătate publică privind mediul de viață al populației;
* se vor lua măsuri pentru diminuarea emisiilor de pulberi în zona șantierului prin umectarea spațiului de lucru sau acoperirea pe cât posibil a acestuia, în vederea respectării STAS 12574/1987- *Calitatea aerului în zone protejate*;
* indicatorii de calitate ai apelor uzate evacuate în rețeaua de canalizare se vor încadra în limitele impuse de H.G. nr. 188/2002 anexa 2 – NTPA 002/2002, modificat și completat cu H.G. nr. 352/2005;
* se vor respecta normele de igienă și recomandările privind mediul de viață al populației, aprobate cu Ordinul Ministrului Sănătății nr. 119/2014, cu modificari si completari;
* respectarea prevederilor H.C.J.C. nr. 152/22.05.2013 *privind stabilirea suprafetelor minime de spatii verzi si a numarului minim de arbusti, arbori, plante decorative si flori aferente constructiilor realizate pe teritoriul administrativ al judetului Constanta*;
* în conformitate cu prevederile Legii nr. 292/2018, alin. (3) si (4), la finalizarea lucrărilor se va notifica APM Constanța, in vederea verificării respectarii prevederilor deciziei etapei de încadrare; Procesul-verbal întocmit în aceasta situaţie se anexează şi face parte integrantă din procesul-verbal de recepţie la terminarea lucrărilor;
* titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare.

***La finalizarea lucrarilor se va inainta la APM Constanta raportarea privind evidenta***

***deseurilor generate ca urmare a desfasurarii lucrarilor de construire.***

 **Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018, privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

DIRECTOR EXECUTIV, ŞEF SERVICIU A.A.A.,

Celzin LATIF Lavinia-Monica ZECA

 Întocmit,

 Consilier Otilia Liana ISPAS

Nota: redactat in 3(trei) exemplare.